钦定古今图书集成/历象汇编/历法典/第107卷 > 《新法历书五》 > 黄道
## 钦定古今图书集成/历象汇编/历法典/第107卷 > 《新法历书五》 > 黄道

龙头龙尾者何是日躔之两界月食所经之处也昔人测日月之食必在所躔之二处而月之距此益远则距度益广广者象腹也则其所起所止者象头尾矣十二宫右旋从头至尾则左旋而此头尾二处非定于二宫但设为多圜嫌

于繁混，故止取龙之头尾以略征之也。如右图，甲丁
乙为日躔圜，甲丙乙为月行圜，两圜交于甲于乙，而
从甲上升，左旋至丙至乙，故甲为头，乙为尾，丙丁相
距最广为腹也。但甲在白羊宫，则乙在天称宫，而腹
在磨羯宫。若甲在双鱼宫，则乙在室女宫，而腹在人
马宫，凡十九年乃复原处。故日月之食，不十九年不
“能在本躔同宫同度也。”

《日月地影之径说》第五。

“日月之径，原自平分。今因日在本圜，月在小轮，有远有近。近则见其径大，远则见其径小。又地影者，是日
与地所生，故日之远近亦能为影之大小也。然无有
食，而月不居本圜之高处，第就月居小轮、日居本圜，
则每食自不同，而其径之大小与小轮与日本圜无
一定之䂓，则惟用日月之本动，方可考定。”今考月体
本动之法，每四刻若行半度，则知其径亦半度矣。日
体每四刻若行二分三十秒，须以十三乘之，则知其
径十三倍于二分三十秒矣。此系一定之常法。但日
月之行，时刻不均，故以是法测其体之大小，未免少
差。盖日愈高，其体愈觉小，其动亦愈觉迟；日愈下，其
体愈觉大，其行亦愈觉速。月在小轮，其高下迟速亦
然。其考地影之法，须先定日之最远处。月径假有三
十三分，即以三率法求月体于影，如五与十三之比
例，即等于三十三与八十五零五分之四之比例也。
若日不在最远，先当考日之居所离最远处几何度，
次考日行比最远处几何疾，以疾行之度减去地影，
则得所求矣。

《食大小迟速辨》第六。

夫距度广狭，实为月食大小迟速之分。故望日之月，
视其进地影厚处，则其食迟；进地影浅处，则其食速。
朔日之月，视其似会少偏日躔，或似会大偏日躔，而
其故总由日月远乎龙之头尾也。望日之月，在头尾
正躔，则月食至大至深。若少偏而躔影之半径与月
体之半径等，则虽全食而即复。若距躔影又远，则食
不全也。若日虽全食，亦不能久。因月径之似处小，仅
能遮日体而须臾便过，故但能全掩，不能久掩也。今
欲知食分大几何，必须定其分数几何。盖西洋取日，